á zāŋ bɔ́n bə́ Elitsafân: Shimri ai Yéael; á zāŋ bɔ́n bə́ Asaf, Azekaryahu ai Mtanyahu; 14á bɔ́n bə́ Hémân: Yéhiel bân Shiméi; á zāŋ bɔ́n bə́ Yedutun: Shemaya bân Uziel. 15Bə́ mān tógǎn bə̄bə́nyāŋ bábán, bə́ ngafúbū bə́bēn anə́ ḿból ńkūkúmá á ngābénde ai ḿból bībúg bí Ńtondôbə bí nə́, ású yə̄ nâ bə́ kə fúbū Ndá Ǹtondôbə. 16Ńdɔ bəfada bə́ ngányían á Ndá Ǹtondôbə nə́ bə́ fúbū dzɔ, ńdɔ̄ bə́ ngáman vaa é mvid ésə̄ bə́ ngákɔ́b á Ndá Ǹtondôbə étēde, bə́ kwíí ai dzɔ́ á ńsə̌ŋ Ndá Ǹtondôbə; ńdɔ bəlevíta bə́ ngánɔŋ dzɔ, bə́ kə́ dzɔ woa ôtotóŋ Sédron. 17Bə́ ngátádī fúbū Ndá ámǒs ósú yā ngɔn ósú, ámǒs mwomo yā ngɔn, ńdɔ̄ bə́ ngákwí á ḿbɛ̄ sí Ndá Ǹtondôbə; ńdɔ̄ bə́ ngáfubu Ndá Ǹtondôbə á táŋ məlú mwom; ńdɔ̄ bə́ ngámana ámōs áwômo ai samanǎ yā ngɔn ósú. 18Ńdɔ̄ bə́ ngákə̄ ábə Ezékias ǹkúkúmá, bɔ́ nâ: “Bǐ man yǎ fúbu Ndá Ǹtondôbə ésə, alatâr yǎ mə́túnuŋa bádígi ai bibəlan bíé bísə, tə́bə́lē ḿbāŋála mənduga ai bibəlan bíé bísə. 19Bíbəlan bísə yā ǹkúkúmá Akhaz a ngáwoa á fyɛ́ édzōē dzíé ábōg á ngābɔ evǔs, bǐ man yǎ bya kom ai áfūbū byā; bí nə̄ ósū álatâr Ǹtondôbə. 20Ńdɔ ǹkúkúmá Ezékias a ngákún kódō á sí, a mǎn tógǎn bə̄dzóē bə́sə̄ yā tísɔn, ńdɔ a ngábɛ́d á Ndá Ǹtondôbə. 21Ńdɔ̄ bə́ ngásɔ́ ai bəyóm bə́ nyag zamgbál, bəyóm míńtómbá zamgbál, bitɔŋ míńtómbá zamgbál, bitud bíkə́lá zamgbál ású mə̄túnuŋa mə́ ńsə́m ású ndá ǹkúkúmá, ású m̀fúfúb étɔbɔgɔ ai ású Yúda. Ńdɔ a ngábénde bəfada bɔ́n bə́ Áron nâ bə́ túnī byá âlatâr Ǹtondôbə á yób. 22Ńdɔ̄ bə́ ngáwé bə̄yóm bə́ nyag, bəfada bə́ nganɔŋ məkǐ, bə́ soége mɔ́ âlatâr, bə́ wé fə bəyóm míńtómbá, bə́ nɔ̄ŋɔ́ məkǐ bə́ sōē âlatâr, bə́ wé bitɔŋ míńtómbá, bə́ nɔ̄ŋɔ́ məkǐ, bə́ sōē âlatâr.